CELEX: 32021D0872
Language: lv
Date: 2021-05-28 00:00:00
Title: Komisijas Īstenošanas lēmums (ES) 2021/872 (2021. gada 28. maijs) par Apvienotās Karalistes maksājumu aģentūru grāmatojumu noskaidrošanu saistībā ar Eiropas Lauksaimniecības fonda lauku attīstībai (ELFLA) finansētajiem izdevumiem 2020. finanšu gadā (izziņots ar dokumenta numuru C(2021) 3686) (Autentisks ir tikai teksts angļu valodā)

31.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 191/21
               
            
         KOMISIJAS ĪSTENOŠANAS LĒMUMS (ES) 2021/872
         (2021. gada 28. maijs)
         par Apvienotās Karalistes maksājumu aģentūru grāmatojumu noskaidrošanu saistībā ar Eiropas Lauksaimniecības fonda lauku attīstībai (ELFLA) finansētajiem izdevumiem 2020. finanšu gadā
         
            
               (izziņots ar dokumenta numuru C(2021) 3686)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 51. pantu saistībā ar 131. un 138. pantu Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas,
         apspriedusies ar Lauksaimniecības fondu komiteju,
         tā kā:
         
                     (1)
                  
                  
                     Saskaņā ar Regulas (ES) Nr. 1306/2013 51. pantu, pamatojoties uz Apvienotās Karalistes iesniegtajiem gada pārskatiem, kam pievienota grāmatojumu noskaidrošanai nepieciešamā informācija un revīzijas atzinums par pārskatu pilnīgumu, pareizību un patiesumu, kā arī sertifikācijas struktūru sagatavoti ziņojumi, Komisijai pirms tā gada 31. maija, kurš seko attiecīgajam budžeta gadam, jāapstiprina tās pašas regulas 7. pantā minēto maksājumu aģentūru grāmatojumi.
                  
               
                     (2)
                  
                  
                     Saskaņā ar Regulas (ES) Nr. 1306/2013 39. pantu lauksaimniecības finanšu gads sākas “N-1” gada 16. oktobrī un beidzas “N” gada 15. oktobrī. Lai grāmatojumu noskaidrošanā, ko veic par 2020. finanšu gadu, Eiropas Lauksaimniecības fonda lauku attīstībai (ELFLA) izdevumu atsauces periodu salāgotu ar Eiropas Lauksaimniecības garantiju fonda (ELGF) atsauces periodu, būtu jāņem vērā izdevumi, kas Apvienotajai Karalistei radušies no 2019. gada 16. oktobra līdz 2020. gada 15. oktobrim, kā noteikts Komisijas Īstenošanas regulas (ES) Nr. 908/2014 (2) 11. panta 1. punktā.
                  
               
                     (3)
                  
                  
                     Īstenošanas regulas (ES) Nr. 908/2014 33. panta 2. punkta otrajā daļā ir paredzēts, ka summu, kas saskaņā ar minētās regulas 33. panta 1. punktā minēto lēmumu par grāmatojumu noskaidrošanu ir atgūstama no Apvienotās Karalistes vai tai izmaksājama, nosaka, attiecīgajā finanšu gadā veiktos starpposma maksājumus atskaitot no izdevumiem, kas saskaņā ar 33. panta 1. punktu atzīti attiecīgajam gadam.Komisijai minētā summa jāatskaita no nākamā starpposma maksājuma vai jāpieskaita tam.
                  
               
                     (4)
                  
                  
                     Komisija ir pārbaudījusi Apvienotās Karalistes iesniegto informāciju un darījusi tai zināmus pārbaudes rezultātus un nepieciešamos grozījumus.
                  
               
                     (5)
                  
                  
                     Apvienotās Karalistes maksājumu aģentūru Department of Agriculture, Environment and Rural Affairs, The Scottish Government Rural Payments and Inspections Directorate, Welsh Government un Rural Payments Agency gada pārskati un tiem pievienotie dokumenti ļauj Komisijai pieņemt lēmumu par iesniegto gada pārskatu pilnīgumu, pareizību un patiesumu.
                  
               
                     (6)
                  
                  
                     Regulas (ES) Nr. 1306/2013 36. panta 3. punkta pirmās daļas b) apakšpunktā noteikts, ka starpposma maksājumi jāveic, nepārsniedzot kopējo plānoto ELFLA ieguldījumu. Atbilstīgi Īstenošanas regulas (ES) Nr. 908/2014 23. panta 2. punktam, ja izdevumu deklarāciju kopsumma pārsniedz lauku attīstības programmai plānotā ieguldījuma kopsummu, maksājamā summa jāsamazina līdz plānotajam apjomam, neskarot Regulas (ES) Nr. 1306/2013 34. panta 2. punktā noteikto maksimālo apjomu. Komisija samazināto summu atlīdzina vēlāk pēc grozītā finanšu plāna pieņemšanas vai plānošanas perioda noslēgumā.
                  
               
                     (7)
                  
                  
                     Saskaņā ar Regulas (ES) Nr. 1306/2013 75. panta 1. punkta ceturto daļu noteikumus par maksājumu termiņiem lauku attīstības pasākumiem integrētās administrācijas un kontroles sistēmas kontekstā piemēro no 2019. pieprasījumu gada. Samazinājumi par neatbilstību jaunākajiem maksājumu termiņiem, kas aprēķināti saskaņā ar Komisijas Deleģētās regulas (ES) Nr. 907/2014 (3) 5.a pantu, atbilst Regulas (ES) Nr. 1306/2013 40. un 41. pantā noteiktajai procedūrai, un tie attiecībā uz 2020. finanšu gadu ir jāņem vērā šajā lēmumā. Vajadzības gadījumā šie samazinājumi var tikt pārbaudīti atbilstības noskaidrošanas procedūrās saskaņā ar Regulas (ES) Nr. 1306/2013 52. pantu.
                  
               
                     (8)
                  
                  
                     Regulas (ES) Nr. 1306/2013 54. panta 2. punkts paredz, ka tad, ja pārkāpuma summa nav atgūta četru gadu laikā pēc atgūšanas pieprasījuma dienas vai astoņu gadu laikā pēc prasības iesniegšanas valsts tiesā, 50 % no neatgūšanas finansiālajām sekām sedz Apvienotā Karaliste. Regulas (ES) Nr. 1306/2013 54. panta 4. punktā ir noteikts, ka gada pārskatiem, kas Apvienotajai Karalistei jāiesniedz Komisijai saskaņā ar Īstenošanas regulas (ES) Nr. 908/2014 29. pantu, Apvienotā Karaliste pievieno apliecinātu tabulu, kurā norādītas summas, kas tai jāsedz saskaņā ar Regulas (ES) Nr. 1306/2013 54. panta 2. punktu. Īstenošanas regulā (ES) Nr. 908/2014 ir noteikumi par to, kā īstenojams Apvienotās Karalistes pienākums ziņot par atgūstamajām summām. Tabulas paraugs, kas Apvienotajai Karalistei jāizmanto, lai sniegtu informāciju par atgūstamajām summām, ir pievienots Īstenošanas regulas (ES) Nr. 908/2014 II pielikumā. Pamatojoties uz Apvienotās Karalistes aizpildītajām tabulām, Komisijai būtu jālemj par tādas neatgūšanas finansiālajām sekām, kas saistīta ar pārkāpumiem, kuri ir senāki par attiecīgi četriem vai astoņiem gadiem.
                  
               
                     (9)
                  
                  
                     Saskaņā ar Regulas (ES) Nr. 1306/2013 54. panta 3. punktu Apvienotā Karaliste, pienācīgi to pamatojot, var pieņemt lēmumu neturpināt atgūšanu. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četros gados pēc atgūšanas pieprasījuma datuma vai – gadījumos, kad atgūšana notiek ar tiesvedību attiecīgās valsts tiesā, – astoņos gados pēc tā, 100 % no neatgūšanas finansiālajām sekām būtu jāsedz no Savienības budžeta. Gan summas, par kurām Apvienotā Karaliste pieņem lēmumu neturpināt atgūšanu, gan minētā lēmuma pamatojums ir norādīts kopsavilkuma ziņojumā, kas minēts Regulas (ES) Nr. 1306/2013 54. panta 4. punktā, kurš lasīts saistībā ar tās 102. panta 1. punkta pirmās daļas c) apakšpunkta iv) punktu. Tātad šīs summas nebūtu jāsedz Apvienotajai Karalistei, un tāpēc tās būtu jāsedz no Savienības budžeta.
                  
               
                     (10)
                  
                  
                     Šajā lēmumā turklāt būtu jāņem vērā vēl palikušās summas, kas Apvienotajai Karalistei Regulas (ES) Nr. 1306/2013 54. panta 2. punkta piemērošanas rezultātā jāsedz saistībā ar ELFLA 2007.–2013. gada plānošanas periodu.
                  
               
                     (11)
                  
                  
                     Saskaņā ar Regulas (ES) Nr. 1306/2013 51. pantu šim lēmumam nebūtu jāskar turpmākie lēmumi, kurus Komisija var pieņemt, lai izslēgtu no Savienības finansējuma izdevumus, kas nav veikti saskaņā ar Savienības noteikumiem,
                  
               IR PIEŅĒMUSI ŠO LĒMUMU.
         
            1. pants
            Ar šo lēmumu ir noskaidroti Apvienotās Karalistes maksājumu aģentūru Department of Agriculture, Environment and Rural Affairs, The Scottish Government Rural Payments and Inspections Directorate, Welsh Government un Rural Payments Agency grāmatojumi, kas saistīti ar izdevumiem, kurus Eiropas Lauksaimniecības fonds lauku attīstībai (ELFLA) finansējis attiecībā uz 2020. finanšu gadu un kuri saistīti ar 2014.–2020. gada plānošanas periodu.
            Summas, kas atbilstīgi šim lēmumam ir atgūstamas no Apvienotās Karalistes vai tai izmaksājamas saskaņā ar katru lauku attīstības programmu, ir norādītas I pielikumā.
         
         
            2. pants
            Summas, kas Apvienotajai Karalistei Regulas (ES) Nr. 1306/2013 54. panta 2. punkta piemērošanas rezultātā jāsedz saistībā ar ELFLA, proti, tā 2014.–2020. gada plānošanas periodu un 2007.–2013. gada plānošanas periodu, ir norādītas šā lēmuma II pielikumā.
         
         
            3. pants
            Samazinājumi par neatbilstību jaunākajiem maksājumu termiņiem, kas minēti Regulas (ES) Nr. 1306/2013 75. panta 1. punktā, katrā lauku attīstības programmā ir noteikti šā lēmuma III pielikumā.
         
         
            4. pants
            Šis lēmums neskar turpmākus atbilstības noskaidrošanas lēmumus, kurus Komisija var pieņemt saskaņā ar Regulas (ES) Nr. 1306/2013 52. pantu, lai no Savienības finansējuma izslēgtu izdevumus, kas nav veikti saskaņā ar Savienības noteikumiem.
         
         
            5. pants
            Šis lēmums ir adresēts Lielbritānijas un Ziemeļīrijas Apvienotajai Karalistei.
         
         
            Briselē, 2021. gada 28. maijā
            
               
                  Komisijas vārdā –
               
               
                  Komisijas loceklis
               
               Janusz WOJCIECHOWSKI
            
         
         
            (1)  OV L 347, 20.12.2013., 549. lpp.
         
         
            (2)  Komisijas Īstenošanas regula (ES) Nr. 908/2014 (2014. gada 6. augusts), ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību (OV L 255, 28.8.2014., 59. lpp.).
         
            (3)  Komisijas Deleģētā regula (ES) Nr. 907/2014 (2014. gada 11. marts), ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu (OV L 255, 28.8.2014., 18. lpp.).
      
      
         
            I PIELIKUMS
            Noskaidrotie ELFLA izdevumi atbilstoši katrai lauku attīstības programmai 2020. finanšu gadā
            No Apvienotās Karalistes atgūstamā vai tai izmaksājamā summa atbilstoši katrai programmai
            
               Apstiprinātās programmas un deklarētie izdevumi attiecībā uz ELFLA 2014.–2020. gadā
            
            
                        EUR
                     
                  
                         
                     
                     
                        CCI
                     
                     
                        Izdevumi 2020. gadā
                     
                     
                        Korekcijas
                     
                     
                        Kopā
                     
                     
                        Summas, ko nevar izmantot atkārtoti
                     
                     
                        2020. finanšu gada apstiprinātā noskaidrotā summa
                     
                     
                        Starpposma maksājumi, kas Apvienotajai Karalistei atmaksāti par finanšu gadu
                     
                     
                        Summa, kas no Apvienotās Karalistes atgūstama (–) vai tai izmaksājama (+)
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii - iv
                     
                     
                        vi
                     
                     
                        vii = v - vi
                     
                  
                        UK
                     
                     
                        2014UK06RDRP001
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        529 808 201,17 
                     
                     
                        - 277,02 
                     
                  
                        UK
                     
                     
                        2014UK06RDRP002
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        25 814 264,57 
                     
                     
                        -1 590,42 
                     
                  
                        UK
                     
                     
                        2014UK06RDRP003
                     
                     
                        126 330 959,43 
                     
                     
                        - 118 133,55 
                     
                     
                        126 212 825,88 
                     
                     
                        0,00 
                     
                     
                        126 212 825,88 
                     
                     
                        127 283 254,57 
                     
                     
                        -1 070 428,69 
                     
                  
                        UK
                     
                     
                        2014UK06RDRP004
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        83 277 005,89 
                     
                     
                        -1,12 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            II PIELIKUMS
            Maksājumu aģentūru grāmatojumu noskaidrošana
            2020. finanšu gads, ELFLA
            
               Korekcijas saskaņā ar Regulas (ES) Nr. 1306/2013 54. panta 2. punktu
            
            
                         
                     
                     
                         
                     
                     
                        
                           Korekcijas, kas saistītas ar 2014.–2020. gada plānošanas periodu
                        
                     
                     
                        
                           Korekcijas, kas saistītas ar 2007.–2013. gada plānošanas periodu
                        
                     
                  
                         
                     
                     
                        Valūta
                     
                     
                        Valsts valūtā
                     
                     
                        EUR
                     
                     
                        Valsts valūtā
                     
                     
                        EUR
                     
                  
                        UK
                     
                     
                        GBP
                     
                     
                        1 249,48 
                     
                     
                        0,00
                     
                     
                        57 807,72 
                     
                     
                        0,00
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            III PIELIKUMS
            Maksājumu aģentūru grāmatojumu noskaidrošana
            2020. finanšu gads, ELFLA
            
               Samazinājumi par Regulas (ES) Nr. 1306/2013 75. panta 1. punktā minēto pēdējo maksājumu termiņu neievērošanu
            
            
                        EUR
                     
                  
                         
                     
                     
                        CCI
                     
                     
                        Samazinājumi par 2020. finanšu gada pēdējo maksājumu termiņu neievērošanu
                     
                  
                         
                     
                     
                         
                     
                     
                         
                     
                  
                        UK
                     
                     
                        2014UK06RDRP001
                     
                     
                        0,00
                     
                  
                        UK
                     
                     
                        2014UK06RDRP002
                     
                     
                        0,00
                     
                  
                        UK
                     
                     
                        2014UK06RDRP003
                     
                     
                        0,00
                     
                  
                        UK
                     
                     
                        2014UK06RDRP004
                     
                     
                        0,00